CELEX: C2006/281/70
Language: el
Date: 2006-11-18 00:00:00
Title: Υπόθεση T-257/06: Προσφυγή της Budějovický Budvar κατά ΓΕΕΑ — Anheuser-Busch (λεκτικό σήμα BUD ) που ασκήθηκε στις 15 Σεπτεμβρίου 2006

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/39
            
         Προσφυγή της Budějovický Budvar κατά ΓΕΕΑ — Anheuser-Busch (λεκτικό σήμα «BUD») που ασκήθηκε στις 15 Σεπτεμβρίου 2006
   (Υπόθεση T-257/06)
   (2006/C 281/70)
   Γλώσσα διαδικασίας της προσφυγής: η γαλλική
   Διάδικοι
   
      Προσφεύγουσα: Budějovický Budvar, národní podnik (České Budějovice, Δημοκρατία της Τσεχίας) (εκπρόσωπος: F. Fajgenbaum, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Anheuser-Busch, Incorporated
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την προσβαλλομένη απόφαση R 802/2004-2, που εξέδωσε στις 28 Ιουνίου 2006 το δεύτερο τμήμα προσφυγών του ΓΕΕΑ·
            
         
               —
            
            
               Να απορρίψει την αίτηση καταχωρίσεως του λεκτικού σήματος «BUD» υπ' αριθ. 1 737 121 για τον προσδιορισμό των υπηρεσιών των κλάσεων 35, 38, 41 και 42·
            
         
               —
            
            
               Να διαβιβάσει την εκδοθησόμενη από το Πρωτοδικείο απόφαση στο ΓΕΕΑ·
            
         
               —
            
            
               Να καταδικάσει την εταιρία Anheuser-Busch σε όλα τα δικαστικά έξοδα.
            
         Λόγοι και κύρια επιχειρήματα
   
      Αιτών την καταχώριση του κοινοτικού σήματος: Anheuser-Busch, Incorporated
   
      Σήμα προς καταχώριση: Λεκτικό σήμα «BUD» για τις υπηρεσίες που έχουν καταταγεί στις κλάσεις 35, 38, 41 και 42 — αίτηση υπ' αριθ. 1 737 121
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν δικαίωμα επί σήματος ή σημείου: Δικαίωμα προστατευόμενης ονομασίας προέλευσης «BUD» για τον προσδιορισμό της μπύρας
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 62, παράγραφος 1, του κανονισμού 40/94 (1) καθώς και του άρθρου 20, του εκτελεστικού κανονισμού 2868/95 (2), καθόσον το τμήμα προσφυγών δεν είναι αρμόδιο για να αποφανθεί περί του κύρους της ονομασίας προέλευσης που προέβαλε η προσφεύγουσα στο πλαίσιο της ανακοπής της. Η προσφεύγουσα ισχυρίζεται επίσης ότι το σήμα «BUD» συνιστά προστατευόμενη ονομασία προέλευσης στη Γαλλία καθώς και στην Αυστρία. Περαιτέρω, η προσφεύγουσα επικαλείται την εσφαλμένη εφαρμογή του άρθρου 8, παράγραφος 4, του κανονισμού 40/94, καθόσον, κατά την άποψή της, η ονομασία προέλευσης «BUD» συνιστά σαφώς σήμα που χρησιμοποιείται στις συναλλαγές.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1)
   
      (2)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ L 303, σ. 1)